b'\n_START_ARTICLE_\nIn Good Company\n_START_SECTION_\nJuoni\n_START_PARAGRAPH_\nKeski-ik\xc3\xa4inen urheilulehden ilmoitusp\xc3\xa4\xc3\xa4llikk\xc3\xb6 saa potkut, kun lehden uudet nurkanvaltaajaomistajat nimitt\xc3\xa4v\xc3\xa4t h\xc3\xa4nen tilalleen intoa puhkuvan keltanokan. T\xc3\xa4m\xc3\xa4 alkaa saneerata lehtitalon ty\xc3\xb6v\xc3\xa4ke\xc3\xa4 ja kaiken lis\xc3\xa4ksi heilastella ilmoitusp\xc3\xa4\xc3\xa4llik\xc3\xb6n tytt\xc3\xa4ren kanssa.\n_START_SECTION_\nArvioita\n_START_PARAGRAPH_\nTurun Sanomien P\xc3\xa4ivi Valotien mukaan aikuisemmalle yleis\xc3\xb6lle ajatellussa elokuvassa on mukavaa se, ett\xc3\xa4 tarinan keskeisimm\xc3\xa4t toimijat eiv\xc3\xa4t j\xc3\xa4\xc3\xa4 pelkiksi mustavalkoisiksi yhden ominaisuuden tyypeiksi. Kuitenkin aika lepsu ja lapsellisia vitsej\xc3\xa4 kierr\xc3\xa4tt\xc3\xa4v\xc3\xa4 komedia pys\xc3\xa4htyy h\xc3\xa4nest\xc3\xa4 pitk\xc3\xa4stytt\xc3\xa4v\xc3\xa4ksi ihmissuhdejaaritteluksi sen sijaan, ett\xc3\xa4 kasvaisi kriittiseksi kommentaariksi lyhytn\xc3\xa4k\xc3\xb6isest\xc3\xa4 voitontavoittelusta ja maskuliinisuuden kriisist\xc3\xa4. Lis\xc3\xa4ksi In Good Company k\xc3\xa4rsii Hollywood-elokuville tyypillisest\xc3\xa4 naiiviudesta: \xe2\x80\x9dVanhanaikaisen herttaisen \xe2\x80\x93 ja samalla herttaisen yhdentekev\xc3\xa4n \xe2\x80\x93 elokuvan taustalla kummittelee Frank Capran jokamiestarinoiden haamu, mutta hyv\xc3\xa4st\xc3\xa4 yrityksest\xc3\xa4 huolimatta lopputuloksesta puuttuu esikuviensa henki, eloisuus ja fiksuus.\xe2\x80\x9d'